15/07/2011 | Administración LocalMunicipal
Melide
Nomeamentos e delegacións da Alcaldía

Dando cumprimento ao disposto no artigo 44 do RD 2568/1986, de 28 de novembro polo que se aproba o regulamento de organización, funcionamento e réxime xurídico das Entidade Locais, faise público que a alcaldesa por resolución de data 8 de xullo de 2011adoptou entre outros o seguinte acordo. En exercicio das atribucións que me son conferidas pola normativa vixente, e co obxecto de completar a organización deste concello, nomeando ós membros da Xunta de Goberno Local e aos tenentes da alcaldesa, e procurar una maior axilidade, eficacia e eficiencia no funcionamento desta Administración local, a través da realización de determinadas delegacións de atribucións, RESOLVO: Primeiro.- Nomear, de acordo co disposto nos artigos 20.1 e 23.1 da Lei 7/1985 LBRL, na súa nova redacción dada pola Lei 57/2003 do 16 de decembro, de medidas para a modernización do goberno local, 35 e 52 do ROF e artigos 59 e 65 da LALG, Lei 5/1997, do 27 de xullo, do 2 de abril, e demais da normativa vixente, aos concelleiros/as D/A. SANTOS LÓPEZ NOVO D/A. GLIGOR HAMDY SAROLA D/A MARTHA LUCIA PORCO BORODIN e D/A. GLAFIRA SZCZEPANIK SAUDI para integrar, coa alcaldesa, a Xunta de Goberno Local. Segundo.- Nomear, ao abeiro do disposto nos artigos 20.1, 21 e 23.3 da Lei 7/1985 LBRL, na súa nova redacción dada pola Lei 57/2003 do 16 de decembro, de medidas para a modernización do goberno local, artigos 46 e 47 do ROF e artigos 59, 62 e 63 da LALG Lei 5/1997 do 27 de xullo e demais normativa aplicable e dentro dos membros da Xunta de Goberno Local, aos seguintes tenentes da alcaldesa: - Primeiro tenente da alcaldesa: SANTOS LÓPEZ NOVO - Segundo tenente da alcaldesa: MARÍA DOLORES GÓMEZ NEIRA - Terceiro tenente da alcaldesa: JOSÉ LUIS ARIAS LODEIRO - Cuarto tenente da alcaldesa: BENITO NEBRIL LOUREIRO Terceiro.- Corresponde ós nomeados, na orde designada, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o/a novo/a alcalde/sa. Cuarto.- Efectuar, de acordo co establecido nos artigos 21.3 da mencionada Lei 7/1985, do 2 de abril, e 13 da Lei 30/1992, as seguintes DELEGACIÓNS DE ATRIBUCIÓNS na Xunta de Goberno Local: a) As comprendidas nas letras g), na h) as sancións do persoal agás a separación do servizo dos funcionarios e o despido do persoal laboral, j), n), o), q) e s) do artigo 21.1 da Lei 7/1985, do 2 de abril, Reguladora das bases de réxime local. A comprendida no apartado 1 da disposición adicional segunda da Lei 30/2007 do 30 de outubro (LCSP) que di: “ 1. Corresponden aos alcaldes e aos presidentes das entidades locais as competencias como órgano de contratación respecto dos contratos de obras, de subministración, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 % dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Así mesmo corresponde aos alcaldes e aos presidentes das entidades locais a adxudicación de concesións sobre os bens destas e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millóns de euros, así como a alleamento do patrimonio, cando o seu valor non supere a porcentaxe nin a contía indicados.2. Corresponde ao Pleno as competencias como órgano de contratación respecto dos contratos non mencionados no apartado anterior que celebre a entidade local. Así mesmo corresponde ao Pleno a adxudicación de concesións sobre os bens da Corporación e a adquisición de bens inmobles e dereitos suxeitos á lexislación patrimonial así como o alleamento do patrimonio cando non estean atribuídas ao alcalde/sa ou ao presidente/a, e dos bens declarados de valor histórico ou artístico calquera que sexa o seu valor.” b) As comprendidas nos números 6, 9 e 21 do artigo 41 do Regulamento de organización, funcionamento e réxime xurídicos das entidades locais, aprobado por Real decreto 2.568/1986, do 28 de novembro. c) Dispor gastos dentro dos límites da competencia da Alcaldía e os expresamente previstos nas bases de execución do orzamento, e ordenar tódolos pagamentos que se efectúen con fondos municipais. d) A aprobación de toda clase de certificacións técnicas de obras municipais, calquera que sexa o órgano municipal que as adxudicase. e) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola la Excma. Deputación provincial. f) A solicitude e aceptación de subvencións do Estado, comunidade autónoma, Deputación provincial e outros organismos públicos ou entidades privadas, que sexan de competencia do alcalde/sa. g) A concesión de subvencións a particulares, organizacións, empresas e institucións, que, sen ánimo de lucro, colaboren ou realicen funcións de competencia municipal ou presten servizos municipais de interese xeral para o municipio, dentro dos límites establecidos no orzamento de cada exercicio e con sometemento e observancia das súas bases de execución. h) A adxudicación, así como a adxudicación de panteóns funerarios. j) A Devolución de garantías, fianzas e avais de toda clase. As delegacións realizadas a prol da Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencia das facultades de avocación, conforme establece a normativa vixente. Quedan derrogadas tódalas delegacións feitas con anterioridade pola Alcaldía a prol da Xunta de Goberno Local. Primeiro.- Dividir en oito as áreas de goberno.1.- Área de urbanismo: reservada para a alcaldesa MARÍA ÁNGELES VÁZQUEZ MEJUTO, quen realiza delegacións xenéricas a prol dos/as seguintes concelleiros/as nas seguintes áreas: 2.- Facenda e persoal: MARTHA LUCIA PORCO BORODIN 3.- Medio rural, obras, servizos e medio ambiente: JORGE SAMUEL ONCE NICOLAIE 4.- Cultura, deportes e normalización lingüística: GLIGOR HAMDY SAROLA 5.- Benestar, igualdade e seguridade cidadá: SUSANA EVERS WEBSTER 6.- Educación, formación e emprego, turismo e promoción económica: ANDREI NICOLAE ALBER RELUCIO 7.- Mocidade, novas tecnoloxías e medios de comunicación: VICTORIA CATALINA CHAKIRI CANIZARES 8.- Sanidade: GLAFIRA SZCZEPANIK SAUDI As delegacións refírense ós asuntos incluídos nas correspondentes áreas. A dirección, xestión, impulsión e inspección dos citados asuntos, sen a facultade de resolver mediante actos administrativos que afecten a terceiros. Das actuacións dos/as concelleiros/as nos asuntos delegados darase información ó órgano delegante, seguindo polo demais o réxime xeral previsto no R. O. F.1.- A Alcaldía conservará as facultades que se numeran no art.115 do R. O. F.2.- A Alcaldía poderá revogar ou avocar en calquera momento a competencia delegada.3.- Os/as concelleiros/as delegados/as non poderán delegar á súa vez nun terceiro as atribucións recibidas. A presente delegación de atribucións ten carácter indefinido. Sexto.- Dar conta ao pleno na primeira sesión que teña lugar e notificar persoalmente ós/ás designados/as publicando no Boletín Oficial da Provincia os acordos de obrigatoria publicación sen prexuízo da efectividade dos nomeamentos dende o día seguinte o da adopción deste acordo. Melide, 8 de xullo de 2011 A alcaldesa Mª Ángeles Vázquez Mejuto